钦定古今图书集成/理学汇编/学行典/第218卷 > 熊应周
## 钦定古今图书集成/理学汇编/学行典/第218卷 > 熊应周

按《新蔡县志》：“熊应周，字大孝，监生弦之子。正德辛未，
流贼掠邑境，应周随父逃于庄舍内，被贼搜出，索金
帛。弦无以应，贼遂解去弦衣绑缚，举刃将杀之。时应
周年方十六，在侧见之即进跪哀告，解衣裸体，仆父
身上，求以身代。贼大感痛，俱舍之，仍以金鼓送还其
家。有司以状申上，提学王义之，收为邑庠生。”